Morbidelli
Morbidelli – buvusi Italijos motociklų gamintoja. Kompaniją įkūrė italas verslininkas Giancarlo Morbidelli. Iš pradžių kompanija gamino medienos gaminius ir jų apdirbimo stakles. Motociklai buvo didelė italo aistra, tad G. Morbidelli rūpinosi ne tik jų gaminimu, tačiau ir turėjo didelę jų kolekciją. Šiuo metu visa kolekcija laikoma Morbidelli muziejuje Pezaro mieste. Morbidelli motociklai dalyvaudavo 125 ir 250 cm³ klasės čempionatuose. Ypač sėkmingas buvo aštuntas dešimtmetis, kuomet Morbidelli motociklai nugalėjo čempionate 1976, 1977 ir 1978 m. 125 cm³, o 1977 m. ir 250 cm³ klasėje.